CELEX: 32020D1663
Language: fi
Date: 2020-11-06 00:00:00
Title: Komission täytäntöönpanopäätös (EU) 2020/1663, annettu 6 päivänä marraskuuta 2020, päätöksen 2004/558/EY liitteiden I ja II muuttamisesta siltä osin kuin kyse on Tšekin naudan tarttuvasta rinotrakeetista vapaasta asemasta ja naudan tarttuvan rinotrakeetin hävittämisohjelman hyväksymisestä useilla Ranskan alueilla (tiedoksiannettu numerolla C(2020) 7578) (ETA: n kannalta merkityksellinen teksti)

10.11.2020   
               
               
                  FI
               
               
                  Euroopan unionin virallinen lehti
               
               
                  L 374/8
               
            
         KOMISSION TÄYTÄNTÖÖNPANOPÄÄTÖS (EU) 2020/1663,
         annettu 6 päivänä marraskuuta 2020,
         päätöksen 2004/558/EY liitteiden I ja II muuttamisesta siltä osin kuin kyse on Tšekin naudan tarttuvasta rinotrakeetista vapaasta asemasta ja naudan tarttuvan rinotrakeetin hävittämisohjelman hyväksymisestä useilla Ranskan alueilla
         
            
               (tiedoksiannettu numerolla C(2020) 7578)
            
         
         (ETA: n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 9 artiklan 2 kohdan ja 10 artiklan 2 kohdan,
         sekä katsoo seuraavaa:
         
                     (1)
                  
                  
                     Direktiivissä 64/432/ETY vahvistetaan eläinten terveyttä koskevat säännöt unionin sisäisessä nautaeläinten kaupassa. Kyseisen direktiivin 9 artiklassa säädetään, että jäsenvaltio, jolla on käytössä pakollinen kansallinen valvontaohjelma jonkin direktiivin liitteessä E (II) luetellun taudin torjumiseksi, voi toimittaa kyseisen ohjelman komissiolle hyväksyttäväksi. Lisäksi siinä säädetään unionin sisäisessä nautaeläinten kaupassa mahdollisesti vaadittavista lisätakeista. Naudan 1-tyypin herpesviruksen (BHV1) aiheuttama naudan tarttuva rinotrakeiitti sisältyy direktiivin 64/432/ETY E liitteen II kohdan luetteloon nautaeläinten osalta.
                  
               
                     (2)
                  
                  
                     Ranska toimitti helmikuussa 2020 komissiolle perustelut, jotka tukevat sen Euroopassa sijaitsevat departementit Korsikaa lukuun ottamatta kattavan naudan tarttuvan rinotrakeiitin kansallisen valvonta- ja hävittämisohjelman hyväksymistä, ja pyysi hyväksyntää naudan tarttuvaa rinotrakeiittia koskevien lisätakeiden soveltamiselle direktiivin 64/432/ETY 9 artiklan mukaisesti.
                  
               
                     (3)
                  
                  
                     Direktiivin 64/432/ETY 10 artiklassa säädetään, että jäsenvaltioiden on toimitettava komissiolle asianmukaiset perustelut, jos ne katsovat olevansa kokonaan tai osittain vapaa jostakin kyseisen direktiivin liitteessä E II luetellusta taudista. Lisäksi siinä säädetään unionin sisäisessä nautaeläinten kaupassa mahdollisesti vaadittavista lisätakeista.
                  
               
                     (4)
                  
                  
                     Tšekki toimitti tammikuussa 2020 komissiolle perustelut, joiden mukaan sen koko aluetta voitaisiin pitää BHV1:stä vapaana, ja pyysi hyväksyntää naudan tarttuvaa rinotrakeiittia koskevien lisätakeiden soveltamiselle direktiivin 64/432/ETY 10 artiklan mukaisesti.
                  
               
                     (5)
                  
                  
                     Komission päätöksessä 2004/558/EY (2) luetellaan ne jäsenvaltiot ja niiden alueet, joihin on lupa soveltaa naudan tarttuvaa rinotrakeiittia koskevia lisätakeita direktiivin 64/432/ETY 9 ja 10 artiklan mukaisesti. Päätöksen 2004/558/EY liitteessä I luetellaan jäsenvaltiot ja niiden alueet, joihin sovelletaan naudan tarttuvaa rinotrakeiittia koskevia lisätakeita direktiivin 64/432/ETY 9 artiklan mukaisesti, ja päätöksen 2004/558/EY liitteessä II luetellaan jäsenvaltiot ja niiden alueet, joihin sovelletaan naudan tarttuvaa rinotrakeiittia koskevia lisätakeita direktiivin 64/432/ETY 10 artiklan mukaisesti.
                  
               
                     (6)
                  
                  
                     Ranskan toimittamien perustelujen arvioinnin perusteella Ranskan Euroopassa sijaitsevat departementit Korsikaa lukuun ottamatta olisi lueteltava päätöksen 2004/558/EY liitteessä I ja naudan tarttuvaa rinotrakeiittia koskevia lisätakeita olisi sovellettava direktiivin 64/432/ETY 9 artiklan mukaisesti.
                  
               
                     (7)
                  
                  
                     Tšekin toimittamien perustelujen arvioinnin perusteella Tšekkiä ei pitäisi enää mainita päätöksen 2004/558/EY liitteessä I olevassa luettelossa, vaan se olisi lueteltava kyseisen päätöksen liitteessä II ja siihen olisi sovellettava naudan tarttuvaa rinotrakeiittia koskevia lisätakeita direktiivin 64/432/ETY 10 artiklan mukaisesti.
                  
               
                     (8)
                  
                  
                     Päätöksen 2004/558/EY liitteitä I ja II olisi sen vuoksi muutettava.
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2004/558/EY liitteet I ja II tämän päätöksen liitteellä.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 6 päivänä marraskuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL 121, 29.7.1964, s. 1977/64.
         
            (2)  Komission päätös 2004/558/EY, tehty 15 päivänä heinäkuuta 2004, neuvoston direktiivin 64/432/ETY täytäntöönpanosta yhteisön sisäisessä nautaeläinten kaupassa naudan tarttuvaan rinotrakeiittiin liittyvien lisätakeiden osalta ja tiettyjen jäsenvaltioiden esittämien hävittämisohjelmien hyväksymisen osalta (EUVL L 249, 23.7.2004, s. 20).
      
      
         
            LIITE
            
               
                  
                     ”LIITE I
                     
                                 Jäsenvaltiot
                              
                              
                                 Jäsenvaltioiden alueet, joihin sovelletaan naudan tarttuvaa rinotrakeiittia koskevia lisätakeita direktiivin 64/432/ETY 9 artiklan mukaisesti
                              
                           
                                 Belgia
                              
                              
                                 Kaikki alueet
                              
                           
                                 Ranska
                              
                              
                                 Auvergnen ja Rhône-Alpesin alue
                                 Burgundi-Franche-Comtén alue
                                 Bretagnen alue
                                 Centre-Val de Loiren alue
                                 Grand Estin alue
                                 Hauts-de-Francen alue
                                 Ile-de-Francen alue
                                 Normandian alue
                                 Uuden-Akvitanian alue
                                 Oksitanian alue
                                 Pays de la Loiren alue,
                                 Provence-Alpes–Côte d'Azurin alue,
                              
                           
                                 Italia
                              
                              
                                 Friuli-Venezia Giulian alue
                                 Trenton autonominen provinssi
                              
                           
                                 Luxemburg
                              
                              
                                 Kaikki alueet
                              
                           
               
               
                  
                     LIITE II
                     
                                 Jäsenvaltiot
                              
                              
                                 Jäsenvaltioiden alueet, joihin sovelletaan naudan tarttuvaa rinotrakeiittia koskevia lisätakeita direktiivin 64/432/ETY 10 artiklan mukaisesti
                              
                           
                                 Tšekki
                              
                              
                                 Kaikki alueet
                              
                           
                                 Tanska
                              
                              
                                 Kaikki alueet
                              
                           
                                 Saksa
                              
                              
                                 Kaikki alueet
                              
                           
                                 Italia
                              
                              
                                 Valle d'Aostan alue
                                 Bolzanon autonominen maakunta
                              
                           
                                 Itävalta
                              
                              
                                 Kaikki alueet
                              
                           
                                 Suomi
                              
                              
                                 Kaikki alueet
                              
                           
                                 Ruotsi
                              
                              
                                 Kaikki alueet
                              
                           
                                 Yhdistynyt kuningaskunta
                              
                              
                                 Jersey
                              
                           
               ”